Свирац свира, срце дира
Свирац свира, срце дира,
Гајде јече, чаше звече,
Чаше пуне, деве миле,
У коло се ухватиле.
Деве миле подскакују,
Момци чили подвикују:
Иjу јуха, иха хај,
Чаше амо ико дај,
Да поквасим суво грло,
Па да водим вито коло,
Да заведем, да поведем,
Играчице миле гледнем.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 161.

Српске лирске народне песме‎
Поскочице